Jone Nikula
Antti Joonas ”Jone” Nikula[1] (s. 30. maaliskuuta 1970 Helsinki) on suomalainen juontaja, toimittaja sekä televisio- ja radiopersoona. Hänet tunnetaan muun muassa MTV3:n televisio-ohjelmista Idols, jossa ollut vakituisena tuomarina alusta alkaen, Tanssii tähtien kanssa sekä Subin Äijät-sarjasta.
Nikulan mediaura alkoi lukioikäisenä Radio Cityn kesätoimittajana, mistä kehkeytyi lopulta monivuotinen työsuhde.[2] Sittemmin hän on työskennellyt muun muassa Elmun hallituksen puheenjohtajana, EMI Finlandin markkinointipäällikkönä ja Hanoi Rocksin kiertuemanagerina.[3]
Suuren yleisön tietoisuuteen Nikula on noussut televisioesiintymisiensä myötä. Hän toimi uusia laulajakykyjä etsivän Idols-ohjelman tuomarina ohjelman ensimmäisestä kaudesta 2003–2004 lähtien[4], mutta ei ole mukana Idolsin palatessa ruutuihin kahdeksannen kauden merkeissä syksyllä 2017[5]. Keväällä 2006 hän oli mukana Tanssii tähtien kanssa -tanssiohjelmassa, jossa hän sijoittui Katja Koukkulan opettamana kolmanneksi[6] ja syksyllä 2010 oli myös yksi kisan tuomareista[7]. Vuosina 2007–2008 hän esiintyi Kotiteollisuus-yhtyeen Jouni Hynysen kanssa Äijät-ohjelmassa, jossa kaksikko kokeili erilaisia miehisiksi koettuja ammatteja ja harrastuksia. Hän on toiminut myös Levyraati-ohjelman levylistan valitsijana.
Nikula on kirjoittanut suomalaisen metallimusiikin historiikin Rauta-aika (2002) sekä unikirjan Unia julkuista (2007). Hän oli vuosina 2006–2008 ilmestyneen Kaupungin aika -aikakauslehden (alun perin Ovi) päätoimittaja.[8] Hänet valittiin vuonna 2008 yrittäjälehti Firman päätoimittajaksi.[9]
Vuonna 2007 Nikula juonsi Radio Rockilla ensin Uuden rockin iltaa[10] ja sittemmin Jonen päivävuoroa klo 11–14[11].
Nikulaa kuullaan 2007 julkaistulla Before the Dawnin singlellä Faithless, jolla hän esittää yhtyeen kanssa cover-version Panteran kappaleesta ”Mouth for War”.
Ranneliike nimesi Nikulan homofobian vastaisen työn hyvän tahdon lähettilääksi vuonna 2007.[12] Hän toimii myös Kissakaveria ei jätetä -kampanjan kummina.[13]
Kesäkuussa 2009 Jone Nikula syyllistyi rattijuoppouteen ajettuaan autoa Seinäjoella humalassa.[14] Alkometri näytti 0,25 milligrammaa alkoholia uloshengitysilmassa, mikä vastaa reilua puolta promillea. [15] Hänet tuomittiin Seinäjoen käräjäoikeudessa 30 päiväsakkoon. Yhteensä Jone Nikula joutui maksamaan 1 100 euroa sakkoa. Rattijuopumuksensa vuoksi hän menetti mainossopimuksen viinien maahantuojan kanssa. [16]
Toukokuussa 2015 Julkisen sanan neuvosto antoi kaikkien aikojen ensimmäisen vakavan huomautuksensa Radio Rockille Jone Nikulan vääriin tietoihin perustuneista syytöksistä hänen kommentoidessaan hinkuyskään kuolleen vauvan uutistapausta. Neuvoston mukaan radioasema rikkoi vaatimusta lapsiuhrin ja tämän vanhempien hienotunteisesta kohtelusta sekä tietojen tarkistamisesta.[17]
Nikulan isä on entinen oikeuskansleri, kansanedustaja ja ministeri Paavo Nikula ja äiti taidehistorian professori Riitta Nikula.[2] Nikulan veli Stuba Nikula on Helsingin kulttuurijohtaja.[18]
Nikula avioitui tanssija Hanna Karttusen kanssa elokuussa 2014.[19] Aiemmin hän on ollut kihloissa juontaja Ellen Jokikunnaksen kanssa.[20]
Nikula on sotilasarvoltaan reservin kapteeni.[21]
Citation error, replace with{{cite book| title = Rauta-aika. Suomimetallin historia 1988–2002| location = Helsinki| publisher = Johnny Kniga| year = 2002| id = ISBN 978-951-027-367-8}} Citation error, replace with{{cite book| author = Ahokas, Pauliina & Pesonen, Raimo & Nikula, Jone (toim.)| title = Artist ABC| location = Helsinki| publisher = T2 Promotions| year = 2004| id = ISBN 978-952-917-824-7}} Citation error, replace with{{cite book| title = Unia julkuista| location = Helsinki| publisher = Johnny Kniga| year = 2007| id = ISBN 978-951-032-886-6}} Citation error, replace with{{cite book| title = 20 vuotta Tuskaa!| location = Helsinki| publisher = Like Kustannus| year = 2017| id = ISBN 978-952-011-563-0}}
Citation error, replace with{{cite book| author = Christe, Ian| title = Pedon meteli. Heavy metallin vanha ja uusi testamentti| location = Helsinki| publisher = Johnny Kniga| year = 2006| id = ISBN 978-951-031-126-4}} Citation error, replace with{{cite book| author = Reed, Ben| title = Korjaussarja. Krapulaisen käsikirja| location = Helsinki ; Jyväskylä| publisher = Minerva Kustannus| year = 2008| id = ISBN 978-952-492-153-4}}
Luokka:Suomalaiset juontajat Luokka:Suomalaiset musiikkivaikuttajat Luokka:Suomalaiset päätoimittajat Luokka:Suomalaiset radiotoimittajat Luokka:Suomen Idols Luokka:Suomentajat Luokka:Suomalaiset tietokirjailijat Luokka:Vuonna 1970 syntyneet Luokka:Elävät henkilöt